open-index/open-wikipedia-markdown huggingface dataset:
Patrick Ssenjovu

**Patrick Ssenjovu**, nado en Kayunga, é un actor de cine e teatro ugandés. Tamén traballa como director e como produtor de cine.

## Traxectoria 
### Teatro 
Aos catorce anos Ssenjovu converteuse no membro máis novo de Impact International, un grupo de danza e teatro, facendo actuacións por toda Europa e os Estados Unidos, incluíndo Woza Albert!, unha obra de sátira política.
Logo mudouse a Nova York, onde se converteu en membro da Great Jones Repertory Company e traballou con xente como Meredith Monk, Ellen Stewart, Ping Chong, Barish Seth e Robert Wilson. Ssenjovu actuou en lugares como La MaMa Experimental Theatre Club, o Lincoln Center, o Teatro de Ohio e a St. Anne's Warehouse, os catro con sede en Nova York e o New Jersey Performing Arts Center, localizado en Newark, Nova Jersey.

### Filmes e videoxogos 
Ssenjovu apareceu como "Ibrahim Moshoeshoe" en *Game 6* (2005), un drama dirixido por Michael Hoffman, e en *The Interpreter* (2005), un filme de suspense dirixido por Sydney Pollack.

Ademais, fixo da voz de "Outros personaxes" en X-Men Origins: Wolverine (2009), un videoxogo de acción.

### Produción e dirección 
No 2009, Ssenjovu produciu e dirixiu *Awaken*, unha curtametraxe e drama.

## Véxase tamén 
### Ligazóns externas 
* Ficha na IMDb 
* WOZAALBERT
Barxela, Vilardecás, Maceda

**Barxela** é un lugar da parroquia de Vilardecás, no concello de Maceda, na comarca de Allariz - Maceda. Tiña 27 habitantes no ano 2012 segundo datos do INE e do IGE, dos cales 18 eran homes e 9 mulleres.

Segundo o INE en 2010 tiña 29 habitantes (19 homes e 10 mulleres), o que supón unha diminución en relación ao ano 2000 cando tiña 40 habitantes.

A maioría dos seus habitantes dedícase a gandería. No medio da aldea hai un forno no que antigamente facían o pan. Tamén antigamente había unha pequena escola. No entroido pasan por alí os felos de Maceda e danlles uns "pinchos".
## Galería de imaxes 

Ficheiro:Capilla Barxela.jpg|Capela de Barxela.
Ficheiro:Río de Barxela.jpg|Río de Barxela.
Ficheiro:Cabazeiro de Barxela.jpg|Cabaceiro de Barxela.
Ficheiro:Felos de Maceda.jpg|Felos de Maceda en Barxela.

## Lugares e parroquias 
### Lugares de Vilardecás 
### Parroquias de Maceda 
## Notas
Barxela

O topónimo **Barxela** pode referirse a:

;En Galiza
***Barxela**, lugar da parroquia de Vilardecás, no concello de Maceda;
***Barxela**, lugar da parroquia de Santa María de Mones, no concello de Petín;
***A Barxela**, lugar da parroquia de Outeiro, no concello de Castro de Rei;
***A Barxela**, lugar da parroquia de Piñeira, no concello de Monforte de Lemos;
***A Barxela**, lugar da parroquia da Carballeira, no concello de Nogueira de Ramuín;
***A Barxela**, lugar da parroquia de Ribadetea, no concello de Ponteareas.

## Véxase tamén
### Outros artigos
X-Men: First Class

***X-Men: First Class*** é un filme estadounidense de superheroes dirixido por Matthew Vaughn que se estreou no 2011. Baseado nos personaxes de X-Men de Marvel Comics. O filme está ambientado en 1962 durante a Crise dos Mísiles Cubanos, e enfocado na relación entre Profesor X e Magneto e as orixes dos seus grupos, os X-Men e os Brotherhood of Mutants.

## Sinopse 
Constitúe o comezo da saga dos X-Men. "X-Men: First Class" conta a historia previa á existencia dos mutantes, e antes dos protagonistas cambiaren os seus nomes polos de Profesor X e Magneto. Charles Xavier (James McAvoy) e Erik Lehnsherr (Michael Fassbender) eran dous mozos que ían descubrindo os seus poderes. Non había animadversión ningunha entre eles, senón que os unía unha sincera amizade e decidiron traballar xuntos para crear un grupo de mutantes coa finalidade de evitar o Armagedón nuclear. Foi entón cando se abriu unha enorme fenda entre eles e supuxo o comezo da eterna guerra entre a irmandade de Magneto e os X-Men do Profesor X.

## Personaxes 
* James McAvoy como Charles Xavier: Líder e fundador dos X-Men e un dos mellores amigos de Magneto ata que os conflitos de opinión crearon unha rivalidade entre eles e os seus equipos. 
* Michael Fassbender como Erik Lensherr/Magneto: Líder e fundador da Brotherhood of Mutants. 
* Rose Byrne como Moira MacTaggert: Unha axente da CIA e o interese amoroso de Charles Xavier.
* Kevin Bacon como Sebastian Shaw: Un científico e líder dunha sociedade secreta chamada Hellfire Club que intenta dominar o mundo. Shaw é un mutante que pode absorber a enerxía cinética utilizada contra el e empregala para incrementar a súa forza e ​​velocidade.
* January Jones como Emma Frost/White Queen: Un telepata mutante que tamén pode cambiar o seu corpo en forma de diamante. É membro do Hellfire Club. 
* Nicholas Hoult como Hank McCoy/Beast: Un xove ex-científico e activista político que se transformou nun mutante con temible aspecto. 
* Jennifer Lawrence como Raven Darkholme/Mystique: Unha perigosa mutante metamorfa. 
* Oliver Platt como The Man in Black: Un axente da CIA e líder da *"División X"*, unha axencia do goberno que traballa cos X-Men. 
* Ray Wise como O Secretario de Estado.
* Zoë Kravitz como Angel Salvadore/Tempest: Unha mutante con fisioloxía insectoide e saliva aceda. 
* Caleb Landry Jones como Sean Cassidy/Banshee: Un mutante coa habilidade de controlar os seus extraordinarios berros e voos hipersónicos. 
* Lucas Till como Alex Summers/Havok: Un mutante que ten a capacidade de absorber a enerxía e descargala en forma de explosións. 
* Edi Gathegi como Armando Muñoz/Darwin: Un mutante co poder da "evolución reactiva". 
* Jason Flemyng como Azazel: Un membro do Hellfire Club coa habilidade de teletransportarse.
* Álex González como Janos Quested/Riptide: Un mutante coa habilidade de crear poderosos remuíños dende as súas mans.
* Hugh Jackman como Logan/Wolverine: Fai un cameo nun bar.
* Rebecca Romijn como Raven Darkholme/Mystique: Fai un cameo interpretando a Mystique nunha versión adulta.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity 
* Web Oficial
Alvite, Baños de Molgas, Baños de Molgas

**Alvite** é un lugar da parroquia de Baños de Molgas, no concello de Baños de Molgas.

Tiña 36 habitantes no ano 2011 segundo datos do INE e do IGE, dos cales 12 eran homes e 21 mulleres. Iso supón unha diminución da poboación respecto a 2010, cando tiña 40 habitantes (18 homes e 22 mulleres).

Un regato divide a aldea. Ten colexio propio. Ao lado do colexio está a igrexa de Santa Marta. Conserva o forno onde se cocía o pan.

## Xentilicio 
O seu xentilicio é **alviteiro**.

## Galería de imaxes 

Ficheiro:Regueiro alvite.JPG|Regueiro de Alvite.

## Lugares e parroquias 
### Lugares de Baños de Molgas 
### Parroquias de Baños de Molgas 
## Notas
AERCam Sprint

miniatura|256px|AERCam voando sobre a baía de carga do transbordador Columbia.
**AERCam Sprint** (acrónimo de **Autonomous Extravehicular Activity Robotic Camera Sprint**) foi un experimento da NASA para demostra-lo uso dun prototipo de cámara de televisión de voo libre que podería usarse para inspeccións do exterior da Estación Espacial Internacional.

AERCam ten forma de esfera de 360&nbsp;mm de diámetro e uns 16&nbsp;kg de peso, albergando un par de cámaras de televisión, un sistema de aviónica e doce pequenos propulsores alimentados por nitróxeno. A esfera foi soltada polo especialista de misión Winston E. Scott durante un paseo espacial na misión STS-87 e voou libremente na parte frontal da bodega de carga durante uns 30 minutos. A esfera estaba controlada de forma remota polo piloto Steven Lindsey desde a ponte do transbordador usando un control manual, dous ordenadores portátiles e unha antena montada na ventá. AERCam deseñouse para voar moi lentamente, a uns 7&nbsp;cm/s. O control remoto de AERCam levouse a cabo mediante comunicación por radio de dous sentidos en UHF, transmitindo datos ó operador relativos ó estado dos sistemas da esfera. As imaxes de televisión eran transmitidas por un enlace en banda S. Durante o experimento retransmitíronse imaxes en directo mediante o Control de Misión. AERCam monta dúas cámaras en miniatura, unha cunha lente de 6 milímetros e a outra de 12 milímetros. O exterior da esfera está recuberto por unha capa de Nomex de 1,5&nbsp;cm de espesor para amortecer calquera contacto accidental coa superficie dunha nave e previr danos.

## Deseño 
miniatura|esquerda|90px|AERCam SprintA maior parte dos sistemas da esfera derívanse do desenvolvemento da mochila espacial SAFER (Simplified Aid for EVA Rescue). Os propulsores, a aviónica básica, os sensores de estado sólido, a electrónica de mantemento de actitude, o tanque de nitróxeno e o controlador manual son idénticos ós usados en SAFER. Os propulsores teñen un pulo dun décimo do pulo dos de SAFER.

AERCam está alimentado por baterías de litio. A alimentación eléctrica e a subministración de nitróxeno lle proporcionan unha autonomía de a lo menos sete horas, que é a duración máxima dunha caminata espacial normal. A esfera leva unha pequena lanterna idéntica á que levan os astronautas no casco. Arredor da superficie e equidistantes, a esfera leva seis pequenas luces amarelas parpadeantes para facela visible na escuridade.

A fronte da esfera está marcada con bandas e frechas, mentres que a parte posterior ten marcas de puntos. Estas marcas axudan ó operador para determinar a orientación de AERCam. Na esfera hai unha pequena tira de tecido para facilitar a solta e recollida por parte dos astronautas.

## Notas 
* 
* AERCam Sprint
* Autonomous EVA Robotic Camera (AERCam) Sprint
Valentín Alfonsín Somoza

**Valentín Alfonsín Somoza**, nado en Dodro en 1969, é un político galego de Xente de Dodro.

## Traxectoria
Licenciado en empresariais, cun máster en mercadotecnia e mais empresario de transportes. Nas eleccións municipais de 2007 foi o candidato do PPdeG á alcaldía de Dodro, pero non logrou a maioría absoluta e gobernou un bipartito constituído polo PSdeG e o BNG co socialista Arturo Díaz á fronte.

Nas eleccións municipais de 2011 encabezou de novo a candidatura do PPdeG á alcaldía e foi elixido alcalde con maioría absoluta. Revalidou a alcaldía con maioría absoluta tralas municipais de 2015 e, ata 2017, compaxinou o seu cargo co de xerente da empresa que ten en Dodro. Nas municipais de 2019 perdeu a maioría absoluta e a alcaldía, que foi para o socialista Xabier Castro Tourís. 

Para as municipais de 2023, foi excluído como candidato pola dirección provincial do partido, polo que encabezou a formación Xente de Dodro, á fronte da cal logrou 3 concelleiros e foi a segunda forza máis votada, por detrás do PSdeG, polo que continuou na oposición.

## Notas
## Véxase tamén
### Outros artigos
*Eleccións municipais en Dodro

### Ligazóns externas
*Entrevista en *El Correo Gallego*
M. Night Shyamalan

**Manoj Nelliyattu Shyamalan** nado en Pondicherry o 6 de agosto de 1970, máis coñecido como **M. Night Shyamalan**, é un director de cine e guionista indio nacionalizado estadounidense, nomeado ós premios Oscar.

## Filmografía 
[miniatura|M. Night Shyamalan e [Bryce Dallas Howard no Festival de Cine de Donostia, 2006.]]

## Premios 
### Óscar 
## Cameos 
Shyamalan gosta de saír nos seus filmes interpretando algún personaxe secundario:
* N*O sexto sentido* é o médico que atende ó cativo, que sospeita de posibles malos tratos por parte da súa nai.
* En *Unbreakable* aparece como un simple asistente no estadio onde traballa o personaxe de Bruce Willis, quen o cachea crendo que o protagonista trafica con drogas.
* En *Signs* escolle un personaxe máis importante no aspecto dramático, xa que é quen por accidente mata á muller do personaxe de Mel Gibson.
* En *The Village* é tamén un personaxe en certo xeito importante: é o garda do lugar onde están as menciñas que necesita Ivy Walker.
* N*A moza da auga* sae caracterizado como un escritor novel que se atopa escribindo un libro que será moi influente para o futuro.
* En *The Happening* é Joey, o compañeiro de traballo que constantemente chama a Alma Moore.

## Véxase tamén 
### Ligazóns externas 
* Ficha na IMDb
Currelo

O topónimo **Currelo** pode referirse a:

;En Galiza
***Currelo**, lugar da parroquia de Orazo, no concello da Estrada;
***O Currelo**, lugar da parroquia de Cameixa, no concello de Boborás;
***O Currelo**, lugar da parroquia de Covas, no concello de Maceda;
***O Currelo**, lugar da parroquia de Siador, no concello de Silleda.

## Véxase tamén
### Outros artigos
***A Currela**, lugar da parroquia de Belesar, no concello de Vilalba.
Currelos

O topónimo **Currelos** pode referirse a

;En Galiza
***Currelos**, lugar da parroquia da Lamosa, no concello de Covelo;
***Currelos**, lugar da parroquia de Soandres, no concello da Laracha;
***Currelos**, lugar da parroquia de Calde, no concello de Lugo;
***Currelos**, lugar da parroquia de Vilaesteva, no concello do Saviñao;
***Currelos**, lugar da parroquia de Reádegos, no concello de Vilamarín.
***Os Currelos**, lugar da parroquia de Codeseda, no concello da Estrada.

;Fóra de Galiza

;En Portugal
***Currelos**, freguesía do concello de Carregal do Sal.

## Véxase tamén
### Outros artigos
***Os Carrelos**, lugar da parroquia de Silvela, no concello de Friol.
Emile Abossolo M'Bo

'''Emile Abossolo M'Bo'* nado o 29 de agosto de 1958 en Yaoundé, é un actor de cine, televisión e teatro camerunense-francés. Ó longo da súa traxectoria traballou en producións francesas, africanas e americanas.

## Traxectoria 
Abossolo naceu en Yaoundé, a capital do Camerún. O seu pai motivouno no camiño da interpretación dende moi novo. Vive en Francia dende hai vinte anos e ten un fillo chamado Akeva.

Abossolo é un actor capaz de falar cinco linguas (inglés, francés, castelán, portugués e a súa lingua nai, o beti).

A súa carreira comezou no teatro, interpretando a Hamlet, Titus Andronicus e La Tragédie du Roi Christophe. Fixo papeis de sona en series de televisión francesas como *La Brigade des Mineurs* e *Plus Belle la Vie*.
É recoñecido internacionalmente polas súas aparicións na serie de televisión *Highlander: The Series*, *Queen of Swords* e *The Young Indiana Jones Chronicles*. Recentemente, está traballar en producións africanas. 
Actuou no filme *Ezra*, a cal recibiu o "Stallion of Yennenga" no 2007 no "Panafrican Film and Television Festival of Ouagadougou" en Burkina Faso.

## Filmografía 
### Cinema
* 2010 : *A Screaming Man* .... (xefe do distrito)
* 2007 : *Hitman* ...(Xeneral Ajunwa)
* 2007 : *Ezra*.... (Rufus)
* 2006 : *Sounds of Sand* .... (Lassong)
* 2006 : *Africa Paradis*  .... (Yokossi)
* 2006 : *Juju Factory* 
* 2005 : *Les Saignantes* ...(Emile Abossolo)  
* 2005 : *Kirikou et les bêtes sauvages* (voz) .... (O tío)
* 2001 : *Un gars, une fille* .... (Baptiste)
* 2000 : *Workers for the Good Lord* .... (Maguette)
* 1989 : *Mama, There's a man in your bed* .... (O marido)

### Televisión
* 2008 : *Plus belle la vie* .... (Damien Mara) (58 episodios, 2005-2008)
* 2007 : *Prédateurs, Les''  (TV) .... (Sassou N'Guesso)
* 2002 : *Brigade des mineurs*  Serie de televisión ....
* 2001 : *Queen of Swords*....(Lamorena) Episodio "The Hanged Man"
* 1997 : *Highlander: The Series* .... (Jocko) 
* 1994 : *Highlander: The Series* .... (Luther) Episodio "Legacy"
* 1993 : *La joie de vivre* .... (Arsène)
* 1992 : *The Young Indiana Jones Chronicles* .... (Joseph)

### Teatro 
* 1995 : *Le Retour au désert* de Bernard-Marie Koltès.

## Véxase tamén 
### Ligazóns externas 
*Ficha na IMDb 
*Vídeo
Die Hard with a Vengeance

***Die Hard with a Vengeance*** é un filme estadounidense dirixido por John McTiernan que se estreou en 1995. Está protagonizado por Bruce Willis, que interpreta o Tenente da Policía de Nova York John McClane, por Samuel L. Jackson como o compañeiro de McClane Zeus Carver, e Jeremy Irons como Simon Peter Gruber. Foi estreado no 19 de maio de 1995, cinco anos despois de *Die Hard 2*, e foi seguido por *Live Free or Die Hard* e *A Good Day to Die Hard* no 2007 e 2013, respectivamente.

## Sinopse 
Un home que se chama a si mesmo "Simon" sementa o pánico nas rúas de Nova York, facendo estourar unha serie de bombas e non deixará de facelo a menos que o axente John McClane acceda a xogar con el a un xogo chamado "Simon di". Coa axuda de Zeus, un electricista de Harlem, comeza unha trepidante carreira para resolver as adiviñas e descubrir as intencións do terrorista.

## Personaxes 
* Bruce Willis como Tenente John McClane
* Jeremy Irons como Simon Peter Gruber
* Samuel L. Jackson como Zeus Carver
* Graham Greene como Joe Lambert
* Colleen Camp como Connie Kowalski
* Larry Bryggman como Inspector Walter Cobb
* Anthony Peck como Ricky Walsh
* Nick Wyman como Mathias Targo
* Sam Phillips como Katya
* Kevin Chamberlin como Charles Weiss
* Richard E. Council como Otto
* Robert Sedgwick como Rolf
* Timothy Adams como Gunther
* Phil Theis como Erik

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Carapuchiña Vermella, a quen tes medo?

***Carapuchiña Vermella, a quen tes medo?*** (en ) é un filme estadounidense dirixido por Catherine Hardwicke e protagonizado por Amanda Seyfried que foi estrado no 2011. Baséase no conto popular de *Carapuchiña Vermella* recollido por Charles Perrault baixo o nome de "Le Petit Chaperon Rouge", e algunhas décadas despois polos irmáns Grimm como "Rotkäppchen". Estreouse en galego na TVG o 22 de agosto de 2015.

## Sinopse 
Esta nova versión de "Carapuchiña Vermella" relata como durante décadas os habitantes da vila de Daggerhorn mantiveron un complicado pacto cun Lobishome. Sacrifican un animal unha vez ó mes para contentar a besta que os atemoriza cada lúa chea. Pero baixo unha lúa de cor vermella sangue, o lobo leva a vida dun ser humano, aumentando así o prezo do pacto. A vítima é a irmá máis vella de Valerie, unha fermosa rapaza que acaba de descubrir que os seus pais van casala con Henry, o herdeiro da familia máis rica do pobo. Pero ela está namorada de Peter, o humilde leñador ó que amou toda a vida. Para evitar que os separen, a parella decide fuxir, pero o lobo troca os seus plans. Os veciños da vila piden axuda ó reverendo Solomon, un cazador de homes lobo, para que remate coa besta dunha vez por todas. Pero a chegada de Solomon revoluciona aínda máis o lugar cando lles advirte a todos de que o lobo adquire forma humana durante o día e que podería ser calquera deles. Agora todos son sospeitosos.

## Personaxes 
* Amanda Seyfried como Valerie
* Virginia Madsen como Suzette
* Billy Burke como Cesaire
* Julie Christie como A avoa
* Shiloh Fernandez como Peter
* Gary Oldman como Reverendo Solomon
* Max Irons como Henry Lazar
* Michael Shanks como Adrien Lazar
* Lukas Haas como Reverendo August
* Alexandria Malliot como Lucie

## Notas 
## Véxase tamén 
### Outros artigos 
* Carapuchiña Vermella

### Ligazóns externas 
* 
* Rotten Tomatoes 
* Ficha en Filmaffinity 
* Web oficial
Genevieve Nnaji

**Genevieve Nnaji**, nada o 3 de maio de 1979 en Mbaise, é unha actriz, cantante e modelo nixeriana. No 2005 gañou o premio á Mellor Actriz nos "African Movie Academy Award". A miúdo é coñecida como a "Julia Roberts de África".

## Filmografía 
## Nomeamentos 
* 2001: City People Awards, "Mellor Actriz"
* 2005: African Movie Academy Awards (AMAA), "Mellor Actriz"

## Véxase tamén 
### Ligazóns externas 
*Ficha na IMDb
Darius Songaila

**Darius Songaila**, nado o 14 de febreiro de 1978 en Kapsukas, RSS de Lituania, Unión Soviética, é un xogador lituano de baloncesto profesional que xoga no BC Lietuvos Rytas da Lietuvos Krepšinio Lyga. É ademais membro da selección lituana de baloncesto.

## NBA 
Songaila foi seleccionado na 50ª posición do Draft da NBA de 2002 polos Boston Celtics, quen traspasaron os seus dereitos aos Sacramento Kings.

Xogou no CSKA Moscova na tempada 2002-03, onde gañou a Superliga de baloncesto de Rusia.

Songaila fichou polos Sacramento Kings en xuño de 2003. Fixo 6.1 puntos e 3.7 rebotes en 154 partidos (28 de titular) cos Kings en dúas tempadas.

Songaila asinou un acordo por un ano cos Chicago Bulls en setembro de 2005. Tivo a tempada máis exitosa da súa carreira cos Bulls, onde acadou 9.2 puntos e 4.0 rebotes en 62 partidos, 7 deles coma titular. Con todo, sufriu unha lesión no nocello en marzo de 2006 e perdeuse os últimos 20 partidos.

O 17 de xullo de 2006, Songaila fichou polos Washington Wizards. O acordo foi de 5 anos cun valor de 23 millóns de dólares. Perdeuse os primeiros 45 partidos tras a operación dunha hernia discal, e fixo 7.6 puntos e 3.6 rebotes en 37 partidos.

Finalmente, Songaila converteríase nunha gran opción no banco dos Wizards e un titular ocasional. Acadou 6.2 puntos e 3.4 rebotes na tempada 2007-08. Ao remate da tempada 2008-09, Songaila converteuse en titular debido ás lesións dos seus compañeiros Brendan Haywood e Andray Blatche. Xogou de inicio en 29 partidos, facendo 7.4 puntos e capturando 2.9 rebotes.

O 23 de xuño de 2009, foi traspasado aos Minnesota Timberwolves xunto a Oleksiy Pecherov, Etan Thomas, e unha elección de primeira rolda do Draft, a cambio de Randy Foye e Mike Miller.

O 9 de setembro de 2009, foi traspasado aos New Orleans Hornets xunto con Bobby Brown, a cambio de Antonio Daniels e unha elección da segunda rolda do Draft de 2014.

O 23 de setembro de 2010, foi traspasado aos Philadelphia 76ers xunto ao ala-pivote rookie Craig Brackins a cambio de Willie Green e Jason Smith.

En xullo de 2011, asinou un contrato dun ano co Galatasaray da liga turca.

## Notas 
## Véxase tamén 
### Ligazóns externas 
* Perfil en NBA.com
Albert Bandura

**Albert Bandura**, nado en Mundare o 4 de decembro de 1925 e finado en Stanford, California, o 26 de xullo de 2021, foi un psicólogo ucraíno-canadense de tendencia condutual-cognitiva, profesor da Universidade Stanford, recoñecido polas súas achegas á teoría da aprendizaxe social e a súa evolución ao sociocognitivismo, así como por postular a categoría de autoeficacia.

## Traxectoria 
Ao longo da súa carreira foi responsable de grandes contribucións en campos moi diferentes da psicoloxía, incluíndo a teoría social-cognitiva, terapia e psicoloxía da personalidade. Tamén tivo unha influencia decisiva na transición entre o condutismo e a psicoloxía cognitiva. É responsable do experimento do boneco Bobo sobre o comportamento agresivo na infancia.

Recibiu o título de Doutor Honoris Causa en universidades como La Sapienza, Indiana, Leiden, Berlín ou Salamanca.

Bandura foi nomeado presidente da American Psychological Association en 1974, e en 1980 da Western Psychological Association (WPA), e en 1999 presidente honorario da Asociación Psicolóxica Canadense.

## Obra 
* *Adolescent Aggression* (1959, xunto con R. H. Walters). Ronald Press: Nova York.
* *Social Learning through Imitation*. University of Nebraska Press: Lincoln, NE.
* *Principles of behavior modification* (1969). Nova York: Holt, Rinehart and Winston.
* *Psychological modeling: conflicting theories* (1971). Chicago: Aldine·Atherton.
* *Aggression: a social learning analysis* (1973). Englewood Cliffs, N.J.: Prentice-Hall.
* *Social Learning & Personality Development* (1975). Holt, Rinehart & Winston, INC: NJ.
* *Analysis of Delinquency and Aggression* (1976, xunto con Emilio Ribes-Inesta). Lawrence Erlbaum Associates, INC: New Jersey
* *Social Learning Theory* (1977). Englewood Cliffs, NJ: Prentice Hall.
* *Social Foundations of Thought and Action: A Social Cognitive Theory* (1986). Englewood Cliffs, N.J.: Prentice-Hall.
* *Self-efficacy: the exercise of control* (1997). Nova York: W.H. Freeman.

## Notas 
## Véxase tamén 
### Ligazóns externas 
* Curriculum de Albert Bandura .
Oleksii Pecherov

**Oleksiy Pecherov** (**Олексій Печеров** en lingua ucraína), nado o 8 de decembro de 1985 en Donetsk, RSS de Ucraína, Unión Soviética, é un xogador ucraíno de baloncesto profesional.

Foi seleccionado na 18ª posición do Draft da NBA de 2006 polos Washington Wizards. Pecherov asinou un contrato cos Wizards o 5 de xullo de 2007. Anteriormente, xogou para o Paris Basket Racing en Francia. O 23 de xuño de 2009, foi traspasado xunto a Etan Thomas, Darius Songaila, e unha elección de primeira rolda do Draft aos Minnesota Timberwolves a cambio de Randy Foye e Mike Miller.

En 2010, xogou para o AJ Milano da liga italiana. Un ano máis tarde asinou co BC Azovmash Mariupol de Ucraína.

## Notas 
## Véxase tamén 
### Ligazóns externas 
* Estatísticas en Basketball-Reference.com  
* Perfil en Euroleague.net
Cracovia Kraków

O **Cracovia Kraków** é un club de fútbol polaco da cidade de Cracovia. Fundouse o 13 de xuño de 1906 e compite na Ekstraklasa.

## Véxase tamén
### Ligazóns externas
*Páxina oficial do club
Malaria sentimental

***Malaria sentimental*** é unha novela de Xavier Queipo, publicada por Sotelo Blanco Edicións en 1999.

## Trama 
Un biólogo quere visitar Angkor. Chega a Phnom Penh, e reúnese co agregado cultural da embaixada española en Camboxa. Este conséguelle contactos para ir en avioneta ás ruínas do templo cun guía. Ao tempo, quítalle importancia aos conflitos armados entre guerrillas que teñen lugar na zona, pero o advirte da prevención contra a malaria. Antes de marchar a Angkor pasa dúas noites na capital, onde nunha noite de troula con Mingos, coñece a Woi, unha rapaza coa que se deita.

Ao chegar ao templo o biólogo comeza a tirar fotos e a estudar a flora da zona. Pero aos tres días el e mailo guía son secuestrados por un grupo de khemeres vermellos seguidores de Pol Pot. Son levados a un campamento militar nunha aldea á beira dun río, e alí pasan longo tempo recluídos (quizais un ano, pero o protagonista non o sabe con precisión). Xunto ao outros reféns, son obrigados a facer traballos forzados relacionados coa agricultura (pola interpretación que Pol Pot fixera do maoísmo), e castigados coa morte se intentaban escapar. Porén, o biólogo ten un certo trato de favor logo de lle salvar a vida a un sarxento.

A vida sen liberdade faise dura, tendo como únicas distraccións as partidas ao xadrez co sarxento e as conversas con Pick e outros reféns. Co tempo, comeza a ter relacións sexuais co guía, con bicos e masturbacións, aínda que sen sentimento de amor, senón como mero alivio sexual.

Logo dunha forte choiva, a aldea é anegada. Pick, que estaba nunha gaiola de castigo, é torturado polos militares. Tempo despois, o biólogo é liberado en Angkor, e ao día seguinte é atopado por tropas do exército regular, que o levan de volta á capital. Alí, Seoane dille que Woi tamén faleceu.

## Narración 
A obra está narrada en primeira persoa, co protagonista contando as súas vivencias e as súas relacións cos demais personaxes. Usa un vocabulario moi rico e técnico, non só especializado no eido da bioloxía, senón tamén da arquitectura, política ou xeografía.

A trama está ambientada en Indochina, e o espazo ten grande importancia, especialmente pola climatoloxía, ao estar a trama influenciada polos monzóns na selva.

### Personaxes 
* O protagonista.
* Mingos Seoane, diplomático galego, agregado cultural da embaixada de España en Camboxa.
* Pick Kheo, profesor de historia, guía.
* Woi, rapaza.
* Sarxento Sung.

## Véxase tamén 
### Ligazóns externas 
* Ficha do libro na web da editorial.
Belinda McClory

**Belinda McClory**, nada en Adelaida o 1 de novembro de 1968, é unha actriz australiana de cinema, televisión e teatro.

## Traxectoria 
En xaneiro de 1999 casou co director Jon Hewitt. McClory é comunmente coñecida polo seu papel de Switch en *Matrix*. O seu pai era policía.

## Filmografía 
(Parcial)
* *Acolytes* (2008) – Kay Wright
* *darklovestory* (2006) – Gretchen
* *Hellion* (2001)
* *Cubbyhouse* (2001)
* *Matrix* (1999) – Switch
* *Blue Heelers* (1999) – Robyn Taylor
* *Redball* (1997) – Detective JJ Wilson
* *Janus* (1994) – Kirsty Nichols
* *Seven Deadly Sins* (1993) – Envy
Puri Seixido

**María Purificación Seixido Gómez,** nada en Cariño o 19 de novembro de 1966, é unha escritora e política galega.

## Traxectoria 
Licenciada en Psicoloxía pola Universidade de Santiago de Compostela, é Técnico Superior en Realización Audiovisual pola Escola de Imaxe e Son da Coruña. Comezou a traballar  como guionista no ano 2000 e continúa a súa actividade até hoxe. 

Implicada na rede asociativa e na vida pública cariñesas, presentouse como cabeza de lista do BNG ás eleccións municipais de 2011, nas que gañou a alcaldía, cargo que desempeñou ata 2015. Tras ese período de actividade política, retomou o seu traballo no sector audiovisual.

Tamén foi membro da directiva da  Asociación Galega de Guionistas (AGAG) entre o 2008 e o 2013, e do Consello Territorial de SGAE en Galicia entre o 2013 e o 2020.

## Filmografía 
Traballou como guionista para series da Televisión de Galicia:
* *Rías Baixas* (2000).
* *Mareas Vivas* (2002).
* *A miña sogra e mais eu* (2002).
* *Terra de Miranda* (2003-2005).
* *As leis de Celavella* (2004-2005).
* *A vida por diante* (2006).
* *Libro de familia* (2005-2008).
* *Reliquias* (2009).
* *Padre Casares* (2010-2014).
* *Luci* (2014).

Tamén foi guionista da curtametraxe *A Escola das Areas* (2002) e da película *Emilia Pardo Bazán, a condesa rebelde* (2011).

## Notas 
## Véxase tamén 
### Outros artigos 
*Eleccións municipais en Cariño
Hanna

***Hanna*** é un filme dirixido por Joe Wright que se estreou no 2011.

## Sinopse 
Unha rapaza de catorce anos chamada Hanna (Saoirse Ronan) que vive en Finlandia é adestrada polo seu pai (Eric Bana) para chegar a ser unha asasina profesional. Unha fría axente de intelixencia (Cate Blanchett) será a encargada de supervisar as súas misións.

## Personaxes 
* Saoirse Ronan como Hanna Heller
* Cate Blanchett como Marissa Wiegler
* Eric Bana como Erik Heller
* Jessica Barden como Sophie
* Tom Hollander como Isaacs
* Olivia Williams como Rachel
* Jason Flemyng como Sebastian
* Michelle Dockery como Falsa Marissa

## Notas 
## Véxase tamén 
### Ligazóns externas 
* Ficha na IMDb 
* Web Oficial 
* Ficha en Filmaffinity
Jumanji

***Jumanji*** é un filme estadounidense dirixido por Joe Johnston que se estreou en 1995. É unha comedia-fantasía sobre un xogo de mesa sobrenatural que fai que os animais da xungla e outras criaturas se materialicen cada vez que un xogador tira os dados. Baséase no libro de ilustracións *Jumanji* de Chris Van Allsburg. O guión é obra de Greg Taylor, Jonathan Hensleigh e Jim Strain e está protagonizado por Robin Williams, Bonnie Hunt, Kirsten Dunst, Bradley Pierce, David Alan Grier, Jonathan Hyde e Bebe Neuwirth. A historia céntrase en Alan Parrish, un rapaz que queda atrapado nun xogo de mesa mentres xogaba coa súa amiga Sarah Whittle en 1969. Vinte e seis anos despois, os irmáns Judy e Peter Shepherd atopan o xogo, comezan a xogar e sen querer liberan a Alan, agora un adulto. Despois de buscar a Sarah, os catro deciden rematar o xogo para reverter toda a destrución que causou.

O filme foi estreado o 15 de decembro de 1995. Malia a morna acollida da crítica, foi un grande éxito de recadación, conseguindo $263 millóns en todo o mundo sobre un orzamento de $65 millóns e converteuse no décimo filme con maior recadación de 1995. Industrial Light & Magic foi o encargado de crear os gráficos por ordenador e os animatronics para os efectos especiais.

No 2005, estreouse un filme como sucesor espiritual de *Jumanji*, titulado *Zathura: A Space Adventure*, e que tamén foi adaptado dun libro de Van Allsburg que estaba máis directamente relacionado co libro de *Jumanji*. Unha secuela, *Jumanji: Welcome to the Jungle*, foi estreada o 20 de decembro de 2017.

## Sinopse 
Alan Parrish queda atrapado durante 25 anos nun xogo de mesa máxico e moi antigo, Jumanji. Cando finalmente é liberado por dous nenos, unha manda de animais exóticos tamén é liberada. Alan deberá salvar a súa vila da destrución.

## Personaxes 
* Robin Williams como Alan Parrish
* Adam Hann-Byrd como o xove Alan Parrish
* Bonnie Hunt como Sarah Whittle
* Laura Bell Bundy como a xove Sarah Whittle
* Kirsten Dunst como Judy Shepherd
* Bradley Pierce como Peter Shepherd
* David Alan Grier como Carl Bentley
* Bebe Neuwirth como Nora Shepherd
* Jonathan Hyde como Sam Parrish/Van Pelt
* Patricia Clarkson como Carol-Anne Parrish

## Notas 
## Véxase tamén 
### Ligazóns externas 
* 
* Rotten Tomatoes 
* Ficha en BoxOfficeMojo
A Fouce (Buenos Aires)

***A Fouce*** foi unha publicación de marcado carácter independentista. Era o voceiro da Irmandade Nazonalista Galega de Buenos Aires e logo da Sociedade Nazonalista Pondal, que se publicou dende xaneiro de 1926 até xullo de 1936.

## Historia e características 
Tralo comezo da ditadura de Primo de Rivera, a Irmandade Nazonalista Galega de Buenos Aires esgazou en dous. Mentres Blanco Amor e os seus partidarios marcharon á Federación de Sociedades Gallegas Agrarias y Culturales, outro sector encabezado por Manuel Oliveira Viqueira, Moisés da Presa, Clemente López Pasarón e Lino Pérez refundouna en 1925 cun marcado carácter independentista, e en xaneiro de 1926 comezou a editar *A Fouce* como o seu voceiro. Editáronse ese ano catro números, e ininterrompido a publicación. Entre os seus redactores figurou Sebastián Guerrero.

En 1927 a Irmandade converteuse nunha asociación cultural co nome de Sociedade d'Arte Pondal que logo será coñecida como Sociedade Nazonalista Pondal. A Pondal foi a unha das primeiras asociacións que avogou pola plena independencia de Galicia, e mesmo tratou de promover un partido independentista en Galicia.

*A Fouce* volveu aparecer o 1 de febreiro de 1930, sendo nesta segunda época quincenal e mensual. En maio dese ano foi nomeado director Vicente Barros. Entre os seus colaboradores figurou Bieito Fernández Álvarez. O último número apareceu o 25 de xullo de 1936.

Durante a Guerra civil española, en 1938, autodisolveuse para favorecer a unidade do galeguismo mentres Galicia permanecese baixo un réxime ditatorial, e a maioría dos seus membros integráronse no Grupo Galeguista de Bos Aires.

O 15 de agosto de 1941 volveu editarse unha publicación con este título, na que participaron antigos membros da Sociedade Nazonalista Pondal, entre eles, Vicente Barros, que foi o novo director e durará até 1944.

## Notas 
## Véxase tamén 
### Bibliografía 
* 
* 
*
*
*
*
* 

### Outros artigos 
* Alalá (revista)
* Publicacións impresas da diáspora galega

### Ligazóns externas 
* G. Matos, Antom (8/11/2011) "A Fouce, jornal galego" publicacionsgalegas.blogspot.com.es
* Mera, Manuel (7/8/2006). "O primeiro número saíu do prelo fai oitenta anos en Bos Aires. A Fouce, voceiro do arredismo" CIG.
* Cartafoles de prensa >  Fernández del Riego >  publicación Fouce, A Consello da Cultura Galega.
* Ficha na Hemeroteca da Deputación de Pontevedra
Orlando J. Vázquez González

**Orlando J. Vázquez González**, nado na cidade da Coruña, é un ex xogador de hóckey a patíns galego. Estudou no colexio Sta. María do Mar, onde se iniciou na práctica do hóckey a patíns. Xogou no HC Liceo como porteiro, sendo unha nova promesa e axudando ó ascenso do equipo á división de honra na tempada 1978-79.

## Traxectoria
Orlando formouse inicialmente na práctica do hóckey a patíns no colexio coruñés de Sta. María do Mar. Tras pasar un ano no HC Santa Lucía (1975), pasou a xogar no daquela denominado **Hockey Club Liceo Banco Simeón** entre 1976 e 1979, conseguindo na súa última tempada no club herculino o ascenso á máxima categoría do hóckey a patíns español, **División de Honra** (agora denominada OK Liga), logo de proclamarse subcampión de liga. Deixou o HC Liceo para xogar no HC Xuntanza, club no que permaneceu ata 1986.

## Equipos
**Como xogador**
*  HC Santa Lucía: 1975
*  H.C. Liceo: 1976-1979
*  HC Ponteareas: 1980
*  HC Xuntanza: 1980-1986

## Véxase tamén
Lorena Luaces

**Lorena Luaces Barril**, nada en Ourense o 29 de febreiro de 1984, é unha atleta galega, especialista en probas de marcha.

## Traxectoria 
Comezou a practicar atletismo con 12 anos na escola deportiva A Ponte, en probas de cross, salto de vallas e combinadas, destacando en medio fondo e fondo. Logo de gañar a medalla de prata do Campionato de España en categoría cadete, decantouse pola marcha.

Entre 2002 e 2006 estivo no centro de alto rendemento de Sant Cugat, e entre 2006 e 2008 correu de novo coa escola deportiva A Ponte. Despois estivo un ano no CAR de Madrid. Desde 2009 compaxina a carreira deportiva coa súa vida laboral na subdirección xeral de grandes acontecementos deportivos internacionais do Consello Superior de Deportes.

O seu adestrador é José Antonio Quintana.

Ten o récord galego de 20&nbsp;km marcha, con 1h 32'42", co que conseguiu a participación nos Campionatos Europeos de Barcelona 2010.

## Véxase tamén 
### Ligazóns externas 
* Web persoal
James Johnson

**James Patrick Johnson**, nado o 20 de febreiro de 1987 en Cheyenne, Wyoming, é un xogador de baloncesto profesional estadounidense que xoga nos Indiana Pacers da National Basketball Association (NBA). Foi elixido na 16ª posición do Draft da NBA de 2009 polos Chicago Bulls, e anteriormente xogou na universidade para os Demon Deacons de Wake Forest.

## Traxectoria deportiva 
### Universidade 
Johnson entrou en Wake Forest despois de rematar o instituto en Cheyenne, Wyoming, e tivo un impacto inmediato, rematando segundo na elección do rookie do ano. Liderou aos Demon Deacons en anotación e en rebotes.

Coma sophomore, Johnson liderou outra vez ao equipo en rebotes, levando ao equipo a unha marca de 24-5, e ao número 1 da clasificación na tempada 2008-09. Despois desa tempada, Johnson declarouse elixible para o Draft da NBA de 2009.

#### Estatísticas na universidade 
### NBA 
Johnson foi elixido na 16ª posición do Draft da NBA de 2009 polos Chicago Bulls.

O 27 de xaneiro de 2011, Johnson foi asignado aos Iowa Energy da NBA Development League. Foi chamado de volta o 15 de febreiro de 2011.

O 22 de febreiro de 2011, Johnson foi traspasado aos Toronto Raptors a cambio dunha elección da primeira rolda do Draft de 2011 que adquiriron dos Miami Heat.

O 16 de xullo de 2012, Johnson foi traspasado ós Sacramento Kings a cambio dunha elección de segunda rolda do Draft de 2014.

O 16 de decembro de 2013, asinou cos Memphis Grizzlies.

O 17 de xullo de 2014, Johnson regresou ós Raptors asinando un contrato por dous anos.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
EMC Corporation

**EMC Corporation**  (NYSE: **EMC**), forma parte da Financial Times Global 500 é unha empresa americana que integra a American Fortune 500 e S&P 500 fabricante de software e sistemas para a administración e o almacenamento de información. A súa casa matriz está en Hopkinton, Massachusetts, Estados Unidos. EMC desenvolve produtos para almacenamento para o segmento empresarial, incluídos hardware para RAID e software para administrar almacenamento de datos. O seu produto principal é o Symmetrix, o cal é parte das redes de almacenamento de moitos centros de cómputos. A liña CLARiiON foi adquirida cando mercou a Data General.

## Historia 
Comezou a súa actividade o 23 de agosto de 1979, fundada por Richard (Dick) Egan (ex xerente de Intel) e Roger Marino, a E e a M no nome da compañía (EMC non adoptou EMC² referíndose á famosa ecuación E=mc² de Albert Einstein). A primeira C refírese a un terceiro integrante que deixou a compañía despois de fundala e a segunda refírese a Corporation. Nos seus comezos adicábase a fabricar placas de memoria, expandíndose despois a manexadores de disco. O 4 de abril de 1986 comeza a cotizar en bolsa, na que forma parte do NASDAQ e o 22 de marzo de 1988 integra o NYSE.

Co traballo de Moshe Yanai (que traballa actualmente para XIV Storage), medrou ata converterse na empresa máis importante en innovacións e plataformas de almacenamento. Joseph Tucci é o actual CEO dende 2001, substituíndo a Michael Ruettgers que continuou como presidente ata 2006. En almacenamento de datos, os seus principais competidores son IBM, NetApp, Hewlett-Packard, Hitachi Data Systems e Agami Systems (competidor en crecemento).

A compañía transformouse dunha compañía de hardware a unha compañía mestura de hardware, software e servizos profesionais. O grande impulso para o futuro é o desenvolvemento de produtos para a virtualización que inclúen VMware, Invista, e Rainfinity.

## Contorno de traballo e cultura corporativa 
Na actualidade, EMC é unha empresa global con máis de 47.000 empregados en todo o mundo. EMC sitúase no número 3 da lista World’s Most Admired Computer Companies (Empresas informáticas máis admiradas do mundo) da revista Fortune. No ano 2010 foi recoñecida por un dos seus proxectos (IT Proven Project), galardoado co CIO 100 Award, que recoñece as compañías que están creando novo valor de negocio a través da innovación e da tecnoloxía.

## Notas
## Véxase tamén 
### Ligazóns externas 
*Páxina web de EMC
José Fervenza Costas

**José Fervenza Costas**, nado en Moaña en 1962, é un empresario e político galego vinculado ao PPdeG.

## Traxectoria 
Promotor e construtor. Desde 1984 milita en Alianza Popular e despois pasou ao Partido Popular. Foi portavoz do Partido Popular de Moaña. Foi elixido deputado do Parlamento de Galicia en 2005. Foi presidente da Asociación de Empresarios de Moaña ata 2007. En 2011 foi elixido alcalde de Moaña como cabeza de lista do PPdeG que foi a candidatura máis votada, con 8 dos 17 concelleiros da corporación, e grazas a abstención do edil socialista Arturo González Pérez.

## Véxase tamén 
### Outros artigos 
* Eleccións municipais en Moaña

### Ligazóns externas 
*Entrevista en *Atlántico Diario*
Campionato Mundial de Fórmula 1 de 1979

O **Campionato Mundial de Fórmula 1 de 1979** foi a 30ª tempada de Fórmula 1 organizada pola Fédération Internationale de l'Automobile (FIA), e a 22ª Copa Internacional de construtores de F1. O campionato contou con quince Grandes Premios que se iniciaron o 21 de xaneiro e finalizaron o 7 de outubro.

## Pilotos e construtores 
200px|dereita|O Renault RS10 de René Arnoux

miniatura|200px|O canadense Gilles Villeneuve obtivo o segundo lugar no Campionato Mundial de 1979 de F1 tras o seu compañeiro en Ferrari, Jody Scheckter 
Os seguintes pilotos e construtores disputaron o Campionato do Mundo de F1 de 1979 e a Copa Internacional de Construtores de F1 de 1979.

## Calendario de Grandes Premios 
-O Gran Premio de Suecia supúñase que se celebraria en Anderstorp entre os Grandes Premios de Mónaco e o de Francia, pero debido ás mortes dos pilotos suecos Ronnie Peterson e Gunnar Nilsson en 1978, o entusiasmo de Suecia por este deporte desvaneceuse e, en consecuencia, non había diñeiro para que se celebrará a carreira.

## Clasificación do Mundial de Pilotos de 1979 
|valign="top"|

**Negra** – Pole
*Cursiva* – Volta rápida
† Condutores que non terminaron o Gran Premio, pero se clasificaron ao completar máis do 90% da distancia de carreira.
|}

## Clasificación do Mundial de Construtores de 1979 
## Notas 
## Véxase tamén 
### Ligazóns externas 
* 1979 F1 Results and images from www.f1-facts.com
Die Hard 2

***Die Hard 2*** é un filme estadounidense acción dirixido por Renny Harlin que se estreou en 1990. O guión foi escrito por Steven E. de Souza e Doug Richardson, adaptado dende a novela *58 Minutes* de Walter Wager.

## Sinopse 
É Nadal. O tenente John McLane, policía do departamento dos Ánxeles, agarda no aeroporto de Dulles de Washington a que aterre o avión no que viaxa a súa muller. Namentres, o coronel do exército Stuart, un militar ben adestrado, expulsado do congreso, xunto con outros mercenarios profesionais, montan unha base de operacións preto de aeroporto, co obxectivo de liberar a un ditador suramericano derrocado, considerado o maior traficante do mundo, e que dentro de 58 minutos aterrará en Dulles en calidade de prisioneiro político. Stuart anula tódolos sistemas que permiten aterrar ós demais avións, condenados a quedar no ar co risco de esgotárselles o combustible. Esixe, ademais, que un Boeing 747 estea á súa disposición para fuxir co ditador unha vez ceibado, pero McClane tentará que os seus plans non prosperen.

## Personaxes 
* Bruce Willis como John McClane
* Bonnie Bedelia como Holly Gennero McClane
* William Sadler como Coronel Stuart
* Art Evans como Leslie Barnes
* Dennis Franz como Capitán Carmine Lorenzo
* Reginald VelJohnson como Serxento Al Powell
* William Atherton como Richard "Dick" Thornburg
* Franco Nero como Xeneral Ramon Esperanza
* John Amos como Maior Grant
* Fred Thompson como Trudeau
* Tom Bower como Marvin
* Sheila McCarthy como Samantha "Sam" Coleman
* Don Patrick Harvey como Garber
* Tony Ganios como Baker
* Peter Nelson como Thompson
* Robert Patrick como O'Reilly
* John Leguizamo como Burke
* Tom Verica como Kahn
* Vondie Curtis-Hall como Miller
* Mark Boone Junior como Shockley
* Colm Meaney como Piloto do avión Windsor Airlines
* Robert Costanzo como Sarxento Vito Lorenzo

## Notas 
## Véxase tamén 
### Ligazóns externas 
* Ficha na IMDb 
* Ficha en All Rovi 
* Ficha en Filmaffinity
Nutriente

Os **nutrientes** (do latín *nutriens, -entis*, participio do verbo *nutrire* ‘alimentar’) son as substancias químicas que forman os alimentos que permiten ao noso organismo diversas funcións esenciais para a vida, obter enerxía a través deles (función enerxética), formar e manter as estruturas corporais (función estrutural) e regular os procesos metabólicos (función metabólica). Principalmente divídense en dous grupos, dependendo da cantidade deles que necesite o organismo en cuestión, micronutrientes e macronutrientes.

## Clasificación
### Enerxéticos
*HC (hidratos de carbono, tamén coñecidos como azucres).
*Graxas ou lípidos.
*Proteínas.

### Non enerxéticos
*Minerais.
*Vitaminas.
*Fibra alimentaria.

### Auga
## Funcións xenéricas dos nutrientes
*Hidratos de carbono: función enerxética.
*Lípidos: función enerxética e función estrutural ou plástica.
*Proteínas: función enerxética, función estrutural ou plástica e regulador metabólico.
*Minerais: función plástica e de regulador metabólico.
*Vitaminas: función de regulador metabólico.

## Notas
Die Hard

***Die Hard*** é un filme de acción estadounidense dirixido por John McTiernan que se estreou en 1988. Baséase na novela de 1979 de Roderick Thorp titulada *Nothing Lasts Forever*.

## Sinopse 
Na cidade dos Ánxeles, un grupo armado terrorista apoderouse dun edificio tomando a un grupo de persoas como reféns. Só un home, o policía John McClane (Bruce Willis), conseguiu escapar do acoso terrorista. Está só, pero manterá unha loita feroz e esgotadora contra os secuestradores, xa que é a derradeira esperanza para os secuestrados.

## Personaxes 
* Bruce Willis como Detective John McClane
* Alan Rickman como Hans Gruber
* Alexander Godunov como Karl Vreski
* Bonnie Bedelia como Holly Gennero McClane
* Reginald VelJohnson como Sarxento Al Powell
* Clarence Darnell Gilyard como Theo
* Paul Gleason como Xefe do departamento de policía Dwayne T. Robinson
* William Atherton como Richard Thornburg
* Hart Bochner como Harry Ellis
* Robert Davi como Axente Especial Johnson
* Grand L. Bush como Axente Johnson
* De'voreaux White como Argyle
* James Shigeta como Joseph Yoshinobu "Joe" Takagi
* Rick Ducommun como Walt the engineer
* Dennis Hayden como Eddie
* Al Leong como Uli
* Andreas Wisniewski como Tony Vreski
* Taylor Fry como Lucy McClane
* Noah Land como John McClane Jr.
* Bruno Doyon como Franco
* Hans Buhringer como Fritz
* Gary Roberts como Heinrich
* Lorenzo Caccialanza como Marco
* Joey Plewa como Alexander
* Wilhelm von Homburg como James
* Gerard Bonn como Kristoff

## Galardóns e nomeamentos 
* 1988: 4 nomeamentos ó Oscar: Efectos de son, son, efectos visuais e montaxe.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Live Free or Die Hard

***Live Free or Die Hard*** é un filme de acción estadounidense dirixido por Len Wiseman que se estreou no 2007.

## Sinopse 
Nos Estados Unidos, o sistema de ordenadores que controla as comunicacións, o transporte e a subministración de enerxía é bloqueado por un grupo terrorista. O cerebro da operación estudara minuciosamente até o máis mínimo detalle, pero non contaba con John McClane (Bruce Willis), un policía da vella escola que ten os coñecementos necesarios para frustrar unha ameaza terrorista desta catadura.

## Personaxes 
* Bruce Willis como John McClane
* Justin Long como Matthew "Matt" Farrell
* Timothy Olyphant como Thomas Gabriel
* Mary Elizabeth Winstead como Lucy Gennero-McClane
* Maggie Q como Mai Linh
* Cliff Curtis como Miguel Bowman
* Kevin Smith como Frederick "Warlock" Kaludis
* Jonathan Sadowski como Trey
* Cyril Raffaelli como Rand
* Željko Ivanek como Axente Molina
* Edoardo Costa como Emerson
* Yorgo Constantine como Russo
* Andrew Friedman como Casper
* Sung Kang como Raj
* Tim Russ como Axente Summers

## Notas 
## Véxase tamén 
### Ligazóns externas 
* Ficha en Filmaffinity 
* Ficha na IMDb 
* Rotten Tomatoes